Af Team Casinolisten - 14/05 2017 . Reklame. Regler og vilkår gælder. Spil ansvarligt. 18+
Min familie og jeg var der i sensommeren, et dejligt tidspunkt at besøge Troia. Lyset var smukt, temperaturen behagelig og tempoet langsomt. Det er et sted, hvor portugiserne selv holder ferie, så det er ikke her, man støder ind i ret mange andre danskere. Vi nød Troia i 5 skønne dage, og vi er ikke i tvivl om, at vi vender tilbage en dag.
Ud over det langsomme tempo og den skønne natur, så byder Troia selvfølgelig også på et casino. Casinoet er tilknyttet Troias Design Hotel, som vi boede på, mens vi var der. Casinoet åbnede i 2011, så alt er stadig nyt og fint, og som navnet antyder, så er der gået op i designet på både hotellet og casinoet. Det er smukt og stilrent casino, og også her er der højt til loftet. På det 4000m2 store casino findes der 226 spillemaskiner og 16 spilleborde, hvor du kan spille både blackjack, roulette og andre spændende spil, så der er rig mulighed for underholdning. Derudover er der ofte arrangementer med forskellige dj´s og vj´s, der er også mulighed for konferencebesøg og store middagsselskaber.
Når du har fået casino nok, så træder du ud af døren og lander stort set direkte på en af Troias 7 smukke sandstrande. Umiddelbart ser det ikke ud som om, der er 7 strande, men hvis du kigger godt efter, så kan du se, at sandet er forskelligt, når du bevæger dig rundt langs spidsen af halvøen, og derfor har strandene fået forskellige navne. Og er du lige så heldig, som vi var på vores besøg, så kan du se delfiner svømme forbi strandene ved solnedgang.
For at komme til Troia, kan du enten køre direkte fra lufthavnen i bil, det tager ca. 1,5 time, eller du kan gøre, som vi gjorde, nemlig starte din ferie med et par overnatninger i Lissabon. Derfra skal man køre en tur i taxa eller lejet bil, på en times tid, eller man kan vælge at tage et tog, til Setubal, hvor færgen sejler til Troia. Vi valgte den lange tur i bil, da vi skulle hjem, og det var simpelthen så smukt at køre hele vejen langs Troia. Stedet er berømt for store storkekolonier og flamingofamilier, vi så begge dele. Derudover så vi nogle fantastik smukke korktræsplantager, som vi heller ikke ville have været foruden. Så begge ruter kan bestemt anbefales.
Så, næste gang du overvejer en casinoferie i sydeuropa, så husk på Troia, som byder på skønne sandstrande, højt til loftet, et rigtig godt casino, golf, delfiner, flamingoer, storke etc. Den sammensætning finder man vist ikke mange andre steder i verden.
Denne artikel blev oprindeligt udgivet den 18. maj 2014.
Læs også: Spændende casino-ferie til Gran Canaria